cyanic-selkie/wikianc huggingface dataset:
Ō
Ō og ō (O med makron) er den tjuetredje bokstaven i det liviske alfabetet mellom o og ȯ, og den tolvte bokstaven i det maoriske alfabetet, mellom o og p. Makronen indikerer at vokalen skal ha lang uttale. Bokstaven brukes òg på hawaiisk (der er den ikke en egen bokstav) og i transliterasjoner av språk som ikke skrives med det latinske alfabetet der det gjøres forskjell på korte og lange vokaler, f.eks. japansk, hvor den representerer lyden [o:].
I Unicode kodes Ō som U+014C (Ō) og U+014D (ō)
Vanguard University of Southern California
Vanguard University of Southern California  er et privat, kristent universitet i Costa Mesa i delstaten California, USA. Det ble opprettet i 1920.
Ved universitetet var det 2 146 studenter og 204 vitenskapelig ansatte I høstsemesteret 2006, og samme år var studiepengene på årsbasis US$ 21 564 for studenter som er folkeregistrert I USA. Det gis studier opp til mastergradsnivå.
Hanna Kisteleki
Hanna Kisteleki (født 10. mars 1991) er en ungarsk vannpolospiller. Hun representerte landet sitt under Sommer-OL 2012 i London, der hun endte på fjerdeplass med det ungarske landslaget.
Liste over vannkraftverk på Færøyene
Liste over vannkraftverk på Færøyene. De største vannkraftverkene på Færøyene befinner seg omkring Vestmanna og Eiði.
Fornuft
Fornuft (avledet fra lavtysk vornemen «oppfatte», «fornemme» ) er evnen til logisk tenkning, vett, de kognitive delene av et menneskes psyke som gir opphav til tanken. Fornuft er den menneskelige egenskapen som gjør det mulig å trekke konklusjoner fra antagelser eller premisser. Meningen av ordet «fornuft» tilsvarer i denne sammenhengen i stor grad med «rasjonalitet» og «grunn»/«årsak». Fornuft er nært knyttet til sammenhenger som språk og logikk, noe som er reflektert i det flertydige greske ordet logos, roten til begrepet logikk, som oversatt til latin ble ratio, som ga oss begrepet rasjonell.
High Fructose Corn Syrup
High Fructose Corn Syrup (HFK) blir også kalt glukose-fruktose sirup i Storbritannia og Canada.
Fornuft
Fornuft som begrep har ofte sin kontrast i begreper som autoritet, intuisjon, emosjon (følelse), mystikk, overtro, og tro (inkludert religiøs tro). Rasjonalister mener at fornuft er mer pålitelig enn de overstående begreper i hva som kan betraktes som mest best eller mest sannferdig, men hvor nøyaktig fornuft adskiller seg fra emosjon, tro og tradisjon har ikke konsensus (enighet) da de disse begrepene kan betraktes på sitt vis å være potensielt rasjonelt og således ikke i strid med fornuft. 1300-tallets filosof, William av Ockham, skilte dog skarpt mellom tro og fornuft.
High Fructose Corn Syrup
Sirupen består av elementer fra maissirup som har gjennomgått en enzymatisk prosessering for å konvertere glukose inn i fruktose og for å produsere den ønskede sødme. I USA blir dette middelet brukt i matvarer og produkter som et søtningsmiddel. Den har blitt svært vanlig i bearbeidet mat og drikkevarer, inkludert brød, frokostblandinger, kjøtt, yoghurt og i forskjellige supper og sauser.
Fornuft
Fornuft bygger på empiri, vitenskapelige undersøkelser av virkeligheten, ting som kan måles, veies, observeres og lignende. Alle naturvitenskaper bygger på dette prinsippet. Hypotetisk deduktiv eller induktiv metode kommer herfra. Matematikken bygger på bevis, utsagn som kan bevises ved hjelp av aritmetikk eller geometri.
High Fructose Corn Syrup
HFCS ble først introdusert av Richard O. Marshall og Earl R. Kooi i 1957. De har imidlertid mislykket i å gjøre denne sirupen levedyktig for masseproduksjon. Etableringen av den industrielle produksjonsprosessen ble gjort mulig av Dr. Y. Takasaki i 1965. På den tiden var han ansatt ved Agency for Industrial Science and Technology i Japan.
Fornuft
Fornuft er en betraktning som forklarer eller rettferdiggjør. Filosofer kan skille mellom forklarende fornuftsgrunner og rettferdiggjørende fornuftsgrunner.
High Fructose Corn Syrup
HFCS ble deretter raskt introdusert til mange bearbeidede mat og drikkevarer i USA fra rundt 1975 til 1985. Et system av tariffer for sukker tariffer ble pålagt i 1977. USA fikk betydelig økte kostnader for importert sukker og amerikanske produsenter søkte derfor etter billigere erstatninger. Maissirup, avledet fra mais, er mer økonomisk gunstig fordi de innenlandske amerikanske og kanadiske prisene på sukker er det dobbelte av global pris og maisprisen holdes lav gjennom statstilskudd som blir utbetalt til maisdyrkere.
HFCS ble dermed en svært attraktiv erstatning til sukker, og foretrekkes over vanlig sukker, blant det store flertallet av amerikanske produsenter av mat og drikke. Det gjennomsnittlige amerikanske konsumet av HFCS lå på litt over 17 kg i 2008. Andre land, deriblant Mexico, bruker vanligvis sukker i flertallet av deres leskedrikker. Noen amerikanere oppsøker derfor meksikansk Coca-Cola i etniske dagligvarekjeder, fordi de foretrekker denne Cola-drikken med vanlig sukker, sammenlignet med brusen som blir produsert ved hjelp av HFCS.
IBM DB2
DB2 er et av IBMs databaseserversystemer innen systemserien Information Management Software. DB2 finnes i mange utgaver og versjoner som kan kjøres på alt fra håndholdte enhenter opp til stormaskiner.
DB2 finnes i to hovedversjoner; DB2 for z/OS og DB2 for LUW (Linux, Unix, Windows). En versjon av DB2 er også integrert i i5/OS.
I 2001 kjøpte IBM Informix og deler av dennes spesielle teknologi bygges nå inn i DB2.
Med versjonene 9 og 9.5 av DB2 for LUW introduserte iBM også en gratisversjon DB2 Express-C (C står for Community Edition). Dette er en fullverdig versjon av DB2 som kun er begrenset på noen få områder. Den kan maksimalt utnytte 2 GB RAM og maksimalt to CPU-kjerner vil bli benyttet. Replikering og klustering er heller ikke mulig. Ved å tegne en serviceavtale vil minne og CPU-kjerne tilgangen økes til det dobbelte og man får mulighet for replikering og klustering.
Komposisjon
Komposisjon kan vise til
Valparaiso University
Valparaiso University  er et privat, uavhengig universitet i Valparaiso i delstaten Indiana, USA. Det ble opprettet i 1859.
Ved universitetet var det 3 868 studenter og 378 vitenskapelig ansatte I høstsemesteret 2006, og samme år var studiepengene på årsbasis US$ 24 000 for studenter som er folkeregistrert I USA. Det gis studier opp til mastergradsnivå.
Lasse Lindroth
Lars «Lasse» Erik Oliver Lindroth (født 9. november 1972, død 11. juli 1999) var en svensk forfatter, skuespiller og stand up-komiker. 1994 utkom hans første bok Där inga änglar finns. Den ble fulgt av ytterligere tre, den siste utgitt posthumt. I 1994 skapte han også Ali Hussein, et alter ego han anvendte som stand up-komiker. Med sin utenlandske bakgrunn og sine personlige erfaringer kunne han i denne rollen gjøre narr av hverdagsrasisme og fremmedfrykt.
Lasse Lindroth døde i en bilulykke på E6 i Bohuslän i juli 1999, på vei hjem fra et engasjement i Norge, der han var svært populær. Bare tre uker før sin død hadde han giftet seg med Emma Lindroth, som også ventet deres barn.
Han hviler som «Komiker Lasse Lindroth» på St. Jörgens kirkegård i Varberg. Gravstenen har inskripsjonen «Den sjunde dagen» og prydes av en stilisert fisk, et kamerattegn Lasse Lindroth også bar som tatovering.
Rakkestad Idrettsforening
Rakkestad Idrettsforening er en idrettsforening fra Rakkestad i Østfold. Rakkestad Idrettsforening ble stiftet 11. november 1914, etter sitt utspring i Rakkestad Sportsforening som startet i 1906. Etter unionsoppløsningen ble foreningen hetende Rakkestad Idrettsforening og fikk sitt første styre bestående av formann Sven Schander, nestforman Alf Mjørud, sekretær Enok Schander og kasserer Johan Solsad. I oppstarten var fotball eneste gruppe, men etterhvert dukket flere idretter opp. I dag teller RIF fem forskjellige undergrupper; fotball, turn, håndball, skøyter og ei nystarta innebandygruppe.
Skøyter
Laget arrangerte på Idrettsplassen.
Spillerstall
Pr. 5. juli 2022
St Johns River kullkraftverk
St Johns River kullkraftverk er et kullkraftverk i Duval County, delstaten Florida i det sørøstlige USA. Det har en installert produksjonskapasitet på 1358 MW, fordelt på 2 turbiner. Dette er delstatens femte største fossile kraftverk målt etter installert produksjonseffekt. Anlegget ble påbegynt i 1985 og stod ferdig i 1988. Brenselkilden er kull eller koks.
De totale CO2-utslippene i 2007 var på 10,1 mill. tonn.
Tanzanias flyvåpen
Tanzanias flyvåpen (swahili: Kamandi ya Jeshi la Anga; «Tanzanias flyvåpenkommando», engelsk: Tanzania Air Force Command) er de nasjonale luftstyrkene til Tanzania. Det ledes for tiden av generalmajor Festo Ulomi. Mwanza lufthavn benyttes som hovedbase for luftforsvaret.
Materiell
Det tanzanianske luftforsvaret er lite og bruker stort sett kun gammelt og utdatert kinesisk og sovjetisk utstyr.
Tøger Seidenfaden
Tøger Seidenfaden (født 28. april 1957, død 27. januar 2011) var en dansk journalist og redaktør. Fra 1. oktober 1993 til sin død var han ansvarlig redaktør for avisen Politiken. I 1993 ble han utnevnt til Ridder af Dannebrog.
Seidenfaden fikk diagnosen føflekkreft første gang sommeren 2003. Ved årsskiftet 2009-2010 dukket den opp igjen. Etter avsluttet behandlng i begynnelsen av mai 2010 vendte han tilbake til sitt arbeid, inntil han i november igjen ble sykmeldt.
Bakgrunn og tidlig karriere
Seidenfaden var sønn av tidligere sjefredaktør i avisen Information, Erik Seidenfaden og Lone Knutzon. Han vokste opp i Frankrike og Danmark, og var gift med journalisten Tine Eiby.
Johannes Bessarion
Johannes Bessarion, opprinnelig navn  Basilius Bessarion, (født antagelig 2. januar 1403 i Trebizond, død 18. november 1472 i Ravenna) var en ortodoks biskop og katolsk kardinal. Han ble utnevnt til Trebizond-rikets erkebiskop av Nikea i 1437. Fra 1439 deltok han på konsilet i Firenze og var tilhenger av en gjenforening av den katolske og ortodokse kirke, og ble derfor av Den katolske kirkes kardinaler. For sin støtte til den katolske kirke ble han den 18. desember 1439 utnevnt til kardinal av pave Eugenius IV.
Johannes Bessarion het egentlig Basilius Bessarion, og det navn han er kjent under har han fått etter en feillesning av Gregorios III (Gregorios Mammos). Han fikk sin skolegang i Konstantinopel, og begav seg i 1423 til Peloponnes for å høre Georgios Gemistos Plethons Platonforelesninger.
Liv og virke
Da han ble opptatt som munk tok han navnet Bessarion etter en gammel egyptisk anakoret, hvis livshistorie han har gjenfortalt. I 1437 ble han utnevnt til metropolitt av Nikea av den bysantinske keiser Johannes VIII Palaiologos, som han slo følge med til Italia for å avstedkomme en gjenforening mellom den ortodokse og den katolske kirke som var blitt atskilt ved det store skisma i 1054. Dette tenkte de også ville være en måte å sikre vesteuropeisk bistand mot tyrkerfaren.
Ved gjenkomsten til Hellas fikk han føle harmen over at han tilhørte den minoriteten som ønsket å forene kirkesamfunnene. Ved konsilet i Firenze, som ble avholdt i Ferrara og Firenze, støttet Bessarion den katolske kirken i Roma han vant dermed pave Eugenius IVs gunst. Etter dette ble innsatt av ham som kardinal ved et konsistorium den 18. desember 1439.
Fra 1440 residerte han permanent i Italia, og utførte et stort arbeid med å utbre den nye læren utenlands gjennom sine egne skrifter og ved understøttelse av andre lærde. Hans villa ved Via di Porta San Sebastiano i det sørlige Roma var bokstavelig talt et akademi der humanismen ble dosert, et sentrum for lærde grekere og eksilgrekere, hvor han sørget for avskrifter av greske manuskript og oversettelser til latin som bidro til at den greske boklærdom kunne nå europeerne. I denne ånd støttet han Regiomontanus og forsvarte Nicolaus Cusanus.
Villaen ble oppført på midten av 1400-tallet og er Romas tidligeste renessansevilla. Bygningen har en åpen loggia som smykkes av fresker med landskapsmotiv.
Kardinal Johannes Bessarion ble tildelt erkebiskopssetet Siponto og de suburbikariske bispedømmer Sabina og Frascati. Ved den pavelige konklave i 1455 som valgte den argonesiske kandidaten Alfonso de Borja til pave, som Kallistus III, var kardinal Bassarion tidlig en kandidat, ettersom han var ble oppfattet som nøytral i maktkampen mellom kandidater fra slektene Orsini og Colonna. Hans greske opprinnelse ble brukt mot ham, først og fremst av den franske kardinal Alain de Coëtivy, men ifølge hitorikeren Francis A. Burkle-Young var Bessarions strenghet og reformiver muligens mer trolige årsaker til at pontifikatet gikk ham forbi.
I 1463 gav hans meningsfelle innen humanismen, Aeneas Silvius Piccolomini, da pave Pius II, ham den rent seremonielle tittel Latinsk patriark av Konstantinopel. I fem år (1450–1455) var han legat i Bologna, og han utførte flere sendeferder til mange utenlandske fyrster, blant andre Ludvig XI av Frankrike i 1471. Irritasjon over en fornærmelse fra Ludvig XI sies å ha påskyndet hans død, som inntraff 18. november 1472 i Ravenna.
Lærer
Bessarions bibliotek, som inneholdt en meget omfattende samling greske manuskript, overlot han i 1468 til Venezias senat, og den utgjør stammen i det berømta Sankt Markusbiblioteket, Biblioteca Marciana.
De fleste av hans verk er samlet i Jacques Paul Migne, Patrologia Graeca, vol. 161.
Gudmund Skjåk-Bræk
Ola Gudmund Skjåk-Bræk (født 1946) er en norsk biokjemiker. Han er professor ved Institutt for bioteknologi, NTNU. Hans forskningsfelt er biokjemi, biopolymerkjemi og biomaterialer.
Skjåk-Bræk har sin utdanning fra Universitetet i Oslo, der han ble cand.real i 1973, med en hovedoppgave i biokjemi.
Han er direktør for Norsk Biopolymerlaboratorium (NOBIPOL) og leder en av de to forskningsgruppene i «Kapselgruppen», et tverrfaglig samarbeid mellom to NTNU-institutter: Institutt for kreftforskning og molekylær medisin og Institutt for bioteknologi. Forskerne i gruppen har ulike spesialfelt. Deres felles forskningsinteresse er utvikling av mikrokapsler som immunbarriere. Kapselgruppens mål er å lage funksjonelle alginatkapsler for celleterapi.
Skjåk-Bræk er medlem av Norges Tekniske Vitenskapsakademi og Det Kongelige Norske Videnskabers Selskab.
I 2015 ble han utnevnt til æresdoktor ved Uppsala universitet.
Han er sønn av Venstre-politikeren Ola Skjåk Bræk og fredsaktivisten Ingeborg Skjåk Bræk, og bror av tekstilkunstneren Lise Skjåk Bræk.
Bothynus medon
Bothynus medon er en bille som hører til familien skarabider (Scarabaeidae).
Utseende
En middelsstor (ca. 20 millimeter), nokså bred, svært blank, mørkbrun hornbille. På hodet er clypeus tilsmalnet til en smal trekant som ender i to spisser, mandiblene stikker ut med tre tenner på sidene av denne. Hodet er uten horn. Pronotum har jevnt rundede sider, i midten foran med en knøl, bak denne med en stor, rund grop som dekker mye av oversiden hos hannen. Hunnen ligner hanner, men er litt mer avlang, uten gropen foran på pronotum, men med en grunn fordypning i den bakre delen. Dekkvingene er uten tydelige punktrekker. På beina har for-leggene tre store, skarpe tenner.
Levevis
Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.
Utbredelse
Arten er vidt utbredt i Sør-Amerika, fra Colombia i nord til Argentina i sør.
Tel Dan
Dan (hebraisk: ) er en by nevnt i Bibelen, beskrevet som den nordligste byen i kongedømmet Israel, tilhørende Dans stamme. Byen er lokalisert på en høyde i øvre Galilea i det nordlige Israel. Den er identifisert med tillegget tel kjent som Tel Dan («Dans høyde») eller Tel el-Qadi («Dommernes haug», på arabisk تل القاضي, noe som er bokstavelig oversettelse av det hebraiske navnet Tel Dan, hvor «Dan» betyr «dommer» (høvding) i Israel.
På dette arkeologiske stedet ble det i 1993 og 1994 funnet tre fragmenter av en kongelig stele, Tel Dan-stelen, skrevet på arameisk. Stelen dateres til siste halvdel av 800-tallet f.Kr. I stelens innskrift hevder en arameisk konge eller hærfører at han har slått «Davids hus». Noen tolker det som kongen av Jerusalem og kongen av Israel i krig. Dette kan være den eldste omtale av kong David som finnes utenfor Bibelen, og den eldste omtale av Israel fra en utenombibelsk kilde i Levanten.
Identifikasjon
Dan ble først identifisert av den amerikanske bibelforskeren Edward Robinson i 1838, og har siden blitt identifisert med det arkeologiske stedet Tel Dan hvor Dommernes bok 18:27-29 hevder var kjent som Lajisj før den ble erobret av Dans stamme, mens den i Josvas bok 19:47 ble kalt for Lesjem.
Oxylymma
Oxylymma er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, matte, brokete fargede trebukker. Hodet er svart eller gulaktig, pronotum er vanligvis rødgult, dekkvingene farget i gult og svart. Antennene er kortere enn kroppen. Hodet har en påfallende "snute" foran fasettøynene. Pronotum er mer eller mindre tønneformet, uten pigger på sidene. Dekkvingene er jevnbrede. Beina er middels lange med tydelig klubbeformede lår og tynne legger.
Utbredelse
Slekten er vidt utbredt i Mellom- og Sør-Amerika, fra Guatemala til Brasil.
Systematisk inndeling
Slektslisten følger.
RZA
Robert F. Diggs (født 5. juli 1969 i Brownsville i Brooklyn i New York), bedre kjent som RZA, er en amerikansk musikkprodusent, rapper og skuespiller. Han er medlem av og har produsert alle offisielle Wu Tang Clan album.
Rza har også blant annet vært med å produsert musikk for filmene Ghost Dog og ''Kill Bill.
Tidlig liv og karriere
Robert Diggs tilbrakte sin barndom i Pittsburgh i Pennsylvania, der hans far eide en nærbutikk. RZA begynte sin hiphop-karriere på slutten av 1980-tallet som medlem av trioen Force of the Imperial Master, som senere ble kjent som All In Together Now Crew, etter at de hadde en vellykket singel med samme navnet. Gruppen bestod av GZA, da kjent som The Genius, og Ol' Dirty Bastard, da kjent som Ason Unique.
Etter at gruppen deres ble oppløst prøvde både RZA og GZA å starte sine egne solokarrierer. Med hjelp av GZAs venn, som på den tiden var eieren av Jamaica Records, greide de begge å sikre seg platekontrakter på hvert sitt plateselskap. GZA havnet på Cold Chillin og RZA på Tommy Boy. GZA ga tilslutt ut albumet Words from the Genius, imens RZA ende opp med å bare gi ut EP-en Ooh I Love You Rakeem like før han måtte i fengsel. GZA sitt album floppet, og de to fetterne bestemte seg for å erobre hiphop-industrien på sine egne premisser.
The Highbinders
The Highbinders er en amerikansk stumfilm fra 1915, regissert av Tod Browning.
Handling
Maggie, datter av Pat Gallagher, blir tvunget inn i ekteskap med en bølle som arbeider for faren hennes. Hun søker tilflukt i en butikk i Chinatown, rett rundt hjørnet fra farens feriested.
Men den kinesiske kjøpmannen, som har gitt henne husly, overtaler henne etter hvert til å gifte seg med ham. Dermed bytter hun ut en elendig tilværelse, med en annen enda mer motbydelig situasjon. Flere år senere planlegger Hop Woo, kjøpmannen, å selge datteren han fikk sammen med sin hvite kone til slaveri.
Erik Must
Erik Must (født 26. januar 1943) er en norsk investor med eierinteresser i en lang rekke mellomstore norske selskaper. Han er en av de største investorene på Oslo Børs.
Han er utdannet siviløkonom fra Handelshøjskolen i København.
Must har vært hovedeier i forlaget Gyldendal og i Arendals Fossekompani siden midten av 1980-tallet, og han er også blant de viktigste eierne i NHST Media Group.
Ifølge tidsskriftet Kapital hadde han i 2022 en formue på 13,2 milliarder kroner.
Siden 1990-årene har han hatt nær kontakt med Norges teknisk-naturvitenskapelige universitet (NTNU) og har vist stor interesse for ny teknikk og innovasjon. Han fattet interesse for forskningen innen informatikk på søkealgoritmer som senere ledet til etableringen av selskapet Fast. Han var også en pådriver for å utvikle samarbeid mellom fagmiljøene i informatikk og molekylærbiologi og finansierte det første professoratet i bioinformatikk i Norge.
«Gjennom 20 år ha han bidratt med 35 mill kr til satsingen bioinformatikk og molekylærbiologi på NTNU. Finansieringen har bidratt vesentlig til drift av forskning og viktige kjernefasiliteter som også brukes nasjonalt og internasjonalt. Hans rolle som katalysator og finansieringskilde har vært viktig for utvikling av bioinformatikk som fag ved NTNU og bidratt til at NTNU har blitt et ledende fagmiljø på dette området. Erik Must har hatt stor betydning for fagmiljøene i molekylærbiologi og informatikk gjennom strategisk forsknings­finansiering av professorat og forskningsinfrastruktur. Det har igjen hatt betydning for norsk industri som har gjort internasjonal suksess. Også forskningsinfrastrukturen benyttes av norske og internasjonale miljøer.»
Martin Eric Ain
Martin Eric Ain (født 18. juli 1967, død 21. oktober 2017 ) var en heavy metal-bassist.
Han var medlem i det sveitsiske avant-garde metal-bandet Celtic Frost. Han stiftet Celtic Frost sammen med Tom G. Warrior etter at deres tidligere speed/black metal-band Hellhammer ble oppløst i 1984.
Juncker-kommisjonen
Juncker-kommisjonen var den 14. europakommisjon siden 1967. Kommisjonen var i tjeneste fra 1. november 2014 til 30. november 2019 og ble ledet av president Jean-Claude Juncker. Den etterfulgte José Manuel Barrosos andre kommisjon og ble etterfulgt av Von der Leyen-kommisjonen.
Valget av Juncker
Ved europaparlamentsvalget 2014 stilte Jean-Claude Juncker til valg som førstekandidat for det konservative Det europeiske folkepartiet og dermed også som kandidat til presidentvervet i Europakommisjonen. Førstekandidatene for de øvrige store partiene var Martin Schulz for sosialdemokratene, Guy Verhofstadt og Olli Rehn for de liberale, Ska Keller og José Bové for de grønne og Alexis Tsipras for venstrepartiene.
Den britiske regjeringssjef David Cameron og likeledes den ungarske regjeringssjef Viktor Orbán talte imot å nominere Juncker som leder av Kommisjonen. Cameron kritiserte systemet der førstekandidatene også var kandidater til vervet som kommisjonspresident, da det etter hans oppfatning ville føre til en politisering av Kommisjonen. Den sosialdemokratiske gruppen i Europaparlamentet ledet av Martin Schulz, stilte seg bak Junckers kandidatur.
Organisering av kommisjonen
Junckerkommisjonen besto av en president og 27 kommissærer. Kommisjonens sju visepresidenter var ansvarlige for bestemte prosjektområder. De øvrige kommissærene var medlemmer av en eller flere prosjektgrupper.
Prosjektene var:
Første visepresident Frans Timmermanns ledet arbeidet med regelforenkling, interinstitusjonelle forbindelser, rettsstatens prinsipper og de grunnleggende rettigheter. Han var også kommisjonspresidentens stedfortreder. Visepresident Kristalina Georgieva hadde fra 2014 til 2016 ansvaret for budsjett og personalsaker. Både Timmermanns og Georgieva arbeidet med samtlige kommissærer.
Kommisjonens medlemmer
Jean-Claude Juncker fremsatte 5. september 2014 sitt forslag til medlemmer av Kommisjonen. Deretter fulgte utspørring av kandidatene i de ulike komiteer av Europaparlamentet. Utspørringen medførte at Alenka Bratušek trakk sitt kandidatur som Slovenias EU-kommissær. I hennes sted foreslo Slovenia Violeta Bulc. Maroš Šefčovič overtok etter Bratušek plassen i Kommisjonen som visepresident og som Kommisjonens ansvarlige for energiunionen. Juncker endret deretter også noe av fordelingen av arbeidsoppgavene mellom kommissærene.
Europaparlamentet godkjente 22. oktober 2014 Junkers endelige forslag til Europakommisjon. Etter formell utnevnelse av Det europeiske råd ble kommisjonen som følger:
Léon Bloy
Léon Bloy (født 11. juli 1846 – 3. november 1917) var en fransk forfatter som skrev romaner og poesi, essayer og pamfletter.
Darryl Neighbour
Darryl Neighbour (født 21. juli 1948) er en canadisk rullestolcurlingspiller.
Léon Bloy
Liv og virke
Bloys tekster reflekterer hengivelsen til den katolske kirke og en enorm lengsel etter det absolutte. Hans gudsfrykt til religion resulterte i en fullstendig avhengighet av veldedighet; han fikk tilnavnet «den utakknemlige tigger» som et resultat av sine mange brev hvor han tigget om penger fra venner, bekjente og fullstendig fremmede, samtidig som han fortsatte med sitt litterære arbeid. Hans fremste verk er fra 1892, dagbokserie i åtte bind. Etter d'Aurevilly var han den fremste motstanderen av naturalismen og sto for en ny ideell oppfatning i både sitt liv og i sitt forfatterskap, basert på en hellig katolsk grunn. I novellen Sueur de sang skildrer han sine erfaringer fra den fransk-prøyssiske krig, der han deltok som tranctireur.
Darryl Neighbour
Han overtok som skip for det canadiske landslaget foran VM i 2008, for Chris Daw, men før dette har han også vært skip for Britisk Colombias regionlag og vunnet det canadiske mesterskapet, sist i 2007 i Ottawa. For dette og sin innsats for rullestolcurling ble han av Curl BC tildelt «Athlete with a Disability Award 2007».
Léon Bloy
Liv og virke
Bloy var en venn av forfatteren Joris-Karl Huysmans, maleren Georges Rouault og filosofene Jacques og Raïssa Maritain, og var medvirkende i å forsone disse intellektuelle med den katolske kirke. Han fikk imidlertid et omdømme for skinnhellighet og utvendig fromhet grunnet sine stadig raseriutbrudd. Hans første roman, Le Désespéré var et rasende angrep på rasjonalisme og de han mente var i forbund med det, noe som førte til at hans støtte fra seg det litterære samfunn i sin tid, og selv mange av sine gamle venner. Snart kunne Bloy telle slike framstående forfattere som Émile Zola, Guy de Maupassant, Ernest Renan, Alphonse Daudet, Joris-Karl Huysmans, Paul Bourget og Anatole France blant sine uvenner og fiender.
I tillegg til sine utgitt verker, etterlot han seg en stor brevsamling med offentlige og litterære figurer. Han døde i Bourg-la-Reine. Han var gift med en datter av den danske dikteren Christian Knud Frederik Molbech.
His Desperate Deed
His Desperate Deed er en amerikansk stumfilm fra 1915.
Northside kraftverk
Northside kraftverk er et kombinert kullkraftverk med integrert gassdrift og oljefyring i delstaten Florida i det sørøstlige USA. Det har en installert produksjonskapasitet på 1164 MW, fordelt på 3 turbiner. Dette er delstatens sjette største fossile kraftverk målt etter installert produksjonseffekt. Anlegget ble påbegynt omkring 1965 og stod ferdig i 1977, og reåpnet i 2002. Brenselkilden er kull eller koks, naturgass og olje.
Fylkesvei 5198
Fylkesveg 5198 går mellom Nattland og Sandbrekke i Bergen kommune.
Traséen i Sandbrekkevegen var tidligere del av fylkesvei 186 (Hordaland), denne har blitt omklassifisert til kommunal vei.
Frem til 2019 hadde veien betegnelsen fylkesvei 188 (Hordaland).
Ȭ
Ȭ og ȭ (O med tilde og makron) er den tjuesjuende bokstaven i det liviske alfabetet, mellom õ og p. På livisk representerer õ en trang, midtre vokal [ɨ], og makronen viser at den skal ha lang uttale – [ɨ:].
I Unicode kodes den som U+022C (&#X022C;) og U+022D (&#X022D;).
Crist kraftverk
Crist kullkraftverk er et kullkraftverk med tilleggsenheter for gassdrift i Escambia County, delstaten Florida i det sørøstlige USA. Det har en installert produksjonskapasitet på 1135 MW, fordelt på 7 turbiner. Dette er delstatens femte største fossile kraftverk målt etter installert produksjonseffekt. Anlegget ble påbegynt omkring 1945 og stod ferdig i 1973 etter flere påbygg og utvidelser. Brenselkilden er kull eller naturgass.
Isidor av Thessalonika
Isidor av Thessalonika (født mellom 1380 og 1390 et sted sør i Grekenland, død 27. april 1463 i Roma) var en biskop som ivrig arbeidet for en union mellom den ortodokse kirke og den katolske kirke. Han var både ortodoks metropolitt av Kyiv og katolsk kardinal og titulærpatriark av Konstantinopel.
Bakgrunn
Isidor ble født i det sørlige Grekenland om dro til Konstantinopel i ung alder. Han ble der hegumen (abbed) ved St. Demetrius-klosteret i byen. Han ivret for forsoning med Vestkirken, og ble i 1434 sendt av den bysantinske keiser Johannes VIII for å åpne forhandlinger med dette for øye på konsilet i Basel.
Metropolitt av Kyiv
I 1437 utnevnte den økumeniske patriark Iosef II Isidor til metropolitt av Kyiv (med sete i Moskva), som var det høyeste embetet i den russiske kirka. Snart etter reiste han med en russisk delegasjon til konsilet i Ferrara, der han undertegnet enhetsavtalen. Den fikk ingen varig virkning, fordi andre østlige kristne avviste den snart etter.
Kardinal
Isidor klarte i 1443 å flykte og rømte til Roma. Der utnevnte pave Nikolas V ham til kardinalbiskop av Sabina. Paven sendte ham til Konstantinopel for å få bekreftet gjenforeningen med den ortodokse kirke, og sendte også med ham 200 soldater for å forsterke byens forsvar mot osmanene. Den 12. desember 1452 ble gjenforeningen markert med en gudstjeneste i Hagia Sofia, men var ytterst kortvarig.
Isidor opplevde tyrkernes erobring av byen den 29. mai 1453, og unngikk angivelig døden ved å kle opp et lik i hans røde kardinalsgevanter. Tyrkerne skal ha hogd av dets hode og ført det i triumf gjennom gatene. Den ekte kardinalen ble tatt til fange som en ubetydelig slave og sendt til Lilleasia. Der kom han seg unna og kom tilbake til Roma.
Latinsk patriark av Konstantinopel
Pave Pius II utnevnte Isidor i 1459 til latinsk patriark av Konstantinopel og til apostolisk administrator av Nikosia erkebispedømme (Kypros). Begge embeter var i praksis rene ærestitler. De siste to år av sitt liv var han i tillegg dekanus av kardinalkollegiet. Han døde i Roma i 1463.
Thomas Gabriel Fischer
Thomas Gabriel Fischer (født 19. juli 1963), bedre kjent som Tom G. Warrior, er stifter av, vokalist og gitarist i det sveitsiske heavy metal-bandet Celtic Frost.
Ligue 1 1996–1997
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Thomas Gabriel Fischer
Biografi
Fischer vokste opp i trange kår, men var full av ambisjoner. Han ble inspirert av den engelske black metal-gruppen Venom og NWOBHM-bandet Raven.
Chuichi Nagumo
Chuichi Nagumo (南雲 忠一, Nagumo Chūichi, født 25. mars 1887, død 6. juli 1944) var admiral i den keiserlige japanske marine. Han ledet det suksessrike japanske angrepet på Pearl Harbor, men ble seks måneder etter slått av US Navy i slaget ved Midway.
Thomas Gabriel Fischer
Biografi
I 1982 stiftet Fischer Hellhammer, som var en enorm inspirasjon på kommende death og black metal-band. Hellhammer ga aldri ut noen full-lengde studioalbum, men spilte inn 4 demoer og ett split-album før de ga ut en EP. I 1990, seks år etter at bandet la opp, ga Hellhammer også ut demoene som et samlealbum. Da Hellhammer ble oppløst i 1984 gikk Tom G. Warrior og Martin Ain videre og stiftet Celtic Frost. Celtic Frost gav ut fire fullengdere pluss en samleplate som var det siste de gjorde i 1992. Etter dette startet Fischer Apollyon Sun på slutten av nittitallet. Fischer gav i 2000 ut boken Are you Morbid? som var den offisielle historien om Celtic Frost. I 2006 hadde Celtic Frost et comeback med fullengderen Monotheist. I 2008 dannet Fischer bandet Triptykon sammen med blant andre Martin Ain.
Chuichi Nagumo
Nagumo avsluttet sin utdanning ved den japanske sjøkrigsskolen i 1908 og hadde deretter en rekke kommandoer, blant annet ved stabsskolen. Hans spesialitet var torpedotaktikk. Ved ansiennitet og forbindelser ble han stadig forfremmet og fikk etterhvert kommando over en hangarskipsgruppe (1. hangarskipsgruppe) i april 1941.
Mange jevnaldrende og historikere tvilte på hvor egnet han var for en slik stilling med hans manglende erfaring med hangarskipsoperasjoner. Mens han var sjef for styrken ledet han angrepet på Pearl Harbor og gjorde en god innsats i de innledende kampene i Stillehavet i 1942. Hans angrep på britiske styrker i Det indiske hav var en suksess; senkningen av et britisk hangarskip, to kryssere og to destroyere tvang britene til å trekke sine styrker tilbake til Øst-Afrika.
Albacete
Albacete er en by og en kommune sørøst i Spania, 258 km sørøst for Madrid og hovedstad i provinsen Albacete i den autonome regionen Castilla-La Mancha. Kommunen har omkring 170 000 innbyggere. Navnet skriver seg fra det arabiske navnet al-Basīṭ, «sletten».
Sveits under EM i friidrett 1986
Sveits deltok under EM i friidrett 1986 som ble arrangert 26.–31. august 1986 i Stuttgart. Kulestøteren Werner Gunthör tok Sveits' ene medalje under mesterskapet med et støt på 22,22 m i mennenes konkurranse. Ellers var to sjuendeplasser og en åttendeplass de beste resulttene.
Albacete
Næringsliv og utdanning
Albacete har lenge vært kjent som et senter for produksjon av fine dolker, sakser, kniver og bestikk, ikke ulikt den regionale hovedstaden Toledo. Enda byen med sin lange historie oftest har vært forbundet med jordbruk, har industrien tatt mer over. De to industriparkene i byen, Polígono de Campollano og Romica, blir stadig utvidet, og er i dag av de største industriparkene i landet, med over 15 000 ansatte i 900 foretak. Eurocopter Group har en av sine baser i Albacete. Albacete er også et viktig transportknutepunkt med gode kjøreveier og god togtransport. På tross av industri og utdannelse, har Albacete en relativt høy arbeidsledighet på 16%.
Albacete er også, i samarbeid med Ciudad Real hovedkvarteret til Universitetet i Castilla-La Mancha. Omtrent 9000-10 000 studenter holder til i byen til enhver tid. Universitetets naturfaglige del samarbeider i stor grad med industriparken.
Åse Marie Amundsen
Åse Marie Amundsen, kjent under navnet «Rocke-Lill» (født 27. oktober 1936 i Stavanger, død 1. oktober 2011 i Zellingen i Bayern), var en norsk rockeartist. Hun regnes som den første kvinnelige rockeartisten i Norge. Hun deltok i Oslomesterskapet og i Norgesmesterskapet i rock i 1958 og reiste på flere turnéer sammen med Per «Elvis» Granberg. Etter en kort norsk karriere flyttet hun i 1960 til Tyskland.
Albacete
Næringsliv og utdanning
Albacete er ikke kjent som noen stor turistby, men har noe turisme på grunn av attraksjoner som katedralen og provinsmuseet. I senere tid har også den ti dager lange byfestivalen «Feria de Albacete» økt turismen kraftig.
Åse Marie Amundsen
Moren Olga var hushjelp og faren Olav var fiskehandler. De giftet seg 9. mai 1936, og da var Olga gravid i tredje måned. Faren Olav var en kunstnertype: Han skrev i Rogalands Avis og var skuespiller i teaterstykker. Olga var plaget av tuberkulose. Oppveksten var vanskelig, og en periode under andre verdenskrig bodde Åse i fosterhjem i Suldal.
Broren Olav Emil ble født i 1938.
Albacete
Historie
Albacete var en maurisk landsby i al-Andalus-området, men da Almohade-dynastiet etter hvert brøt sammen, ble området erobret av Fernando III av Castillas tropper i 1241. Landsbyen ble underlagt Alarcon.
Merritt Island (by)
Merritt Island er en by i Brevard County i den amerikanske delstaten Florida, på øya Merritt Island. Ved folketellingen i 2010 hadde byen 34 743 innbyggere. Området utgjør 121,9 km², hvorav hele 62,49% er vann.
Åse Marie Amundsen
Rockemiljøet var svært mannsdominert, og Rocke-Lill var på mange måter en pioner. Da den første rockeperioden var over, i 1960, reiste Rocke-Lill til Tyskland for å synge med et omreisende orkester der. Sammen med sigøyneren Staling Daniel reiste hun rundt i Tyskland.
Albacete
Historie
På attenhundretallet skjedde en dobling av folketallet fra omtrent 10 000 til 21 000 rundt 1900. Samtidig hadde Albacete blitt trukket inn i Napoleonskrigene, da det spanske styret gjemte seg i fjellene i nærheten. Albacete fortsatte å velge «riktig» side da de støttet Isabella II av Spania mot karlistene, støttespillerne til Carlos de Borbón. Industrialiseringen begynte så smått i 1855, da jernbanen nådde Albacete, da som bindeledd i ruten Madrid-Alicante, og senere Cartagena. I 1862 ga Isabella II Albacete byrettigheter, og i 1888 fikk byen elektrisk lys, og ble dermed den første av provinshovedstedene i Spania som fikk elektriske gatelys.
Befolkningsveksten eksploderte på nittenhundretallet, og mellom 1900 og slutten av den spanske borgerkrigen i 1939 tredoblet folketallet seg. Byen fikk vannforsyning og kloakksystem i 1905. Under den spanske borgerkrigen var Albacete lojal mot Madrid og republikanerne, og byen var et hovedkvarter både for de republikanske flystyrkene og for De internasjonale brigadene. Da Franco tok over byen, ble det satt opp konsentrasjonsleirer for medlemmer av de internasjonale brigadene blant annet i Albacete.
Etter Franco-perioden fikk Albacete høyesteretten i Castilla-La Mancha I 1982, og i 1985 ble universitetet grunnlagt. Dette førte til nytt liv i byen som nå er regionens viktigste.
Annet
Albacete har en fotballklubb, Albacete Balompié, som i senere tid har spilt i den nest øverste divisjonen i Spania, med korte innhopp i La Liga.
Stanton kraftverk
Curtis H. Stanton kraftverk er et varmekraftverk med enheter for kull- og gassdrift i Orange County, delstaten Florida i det sørøstlige USA. Det har en installert produksjonskapasitet på 1.205 MW, fordelt på 3 enheter. Dette er delstatens nest minste av de større kullkraftverkene målt etter installert produksjonseffekt. Anlegget ble påbegynt omkring 1985 og stod ferdig i 1996 etter flere påbygg og utvidelser. Brenselkilden er primært naturgass.
Anlegget må ikke forveksles med Stanton kullkraftverk i Nord-Dakota.
Utica College
Utica College  er et privat, uavhengig universitet i Utica i delstaten New York, USA. Det ble opprettet i 1946.
Ved universitetet var det 2 952 studenter og 290 vitenskapelig ansatte i høstsemesteret 2006, og samme år var studiepengene på årsbasis US$ 23 440 for studenter som er folkeregistrert I USA. Det gis studier opp til mastergradsnivå.
Howard the Duck
Howard the Duck er en tegneseriefigur fra Marvel Comics som ble skapt av manusforfatteren Steve Gerber og tegneren Val Mayerik. Figuren dukket opp første gang i serieheftet Adventure into Fear #19 (desember 1973) og flere påfølgende serier under egen tittel har kronikkert de uheldige eventyrene til den hissige, antropomorfiske anden som har blitt fanget på en jordklode bestående av mennesker. Serien om Howard er først og fremst en sosial satire mens en del av fortellingene er parodier på tegneseriesjangrer med en metafiktiv oppmerksomhet av mediet. Heftet er eksistensialistisk og dets hovedvits, ifølge Gerber, er at det er ingen vits: «at livets mest alvorlige øyeblikk og de mest usannsynlig tåpelige øyeblikk kan ofte bli adskilt ved en forbigående synsvinkel». Det står i diametralt motsetning til filmmanuskriptforfatter Gloria Katz, som i tilpasningen av serien til film, erklærte at «Det er en film om en and fra det ytre verdensrom… Den er ikke antatt være en eksistensiell opplevelse».
Som tegneseriefigur
Howard dukket opp jorden på grunn av en endring i «den kosmiske akse» fra en verden som er lik Jorden, men hvor «det er flere ender, og aper ikke snakker». I motsetning til nær samtlige tegneseriefigurer hos Marvel Comics har Howard ingen superkrefter, men han er middels dyktig i en kampsport kjent som Quack-Fu.
Howard the Duck, er som navnet hans på engelsk antyder, en menneskelignende and. Han er vanligvis kledd i skjorte, slips og jakke (etter at Disney kom med trusler, også utstyrt med bukser. Han røyker nesten bestandig en sigar. Han har en sær og kynisk holdning til de merkelige hendelsene som skjer rundt ham. Han mener at det ikke er noe spesielt med ham foruten at han er en and, og selv om han ikke har noen andre mål enn å oppnå et visst velbehag og bli etterlatt alene, blir han ofte dratt inn i det ene farlige eventyret etter det andre, nettopp fordi han visuelt er forskjellig fra andre.
Hans faste følgesvenn og tidvis nære venninne er den tidligere modellen Beverly fra Cleveland. Hun er ingen and, men en vakker kvinne. I likhet med Howard ønsker hun et enkelt liv, men havner på ville eventyr.
Seriens utvikling
Howard the Duck ble skapt i 1973 av Steve Gerber og Val Mayerik i heftet Adventure into Fear som en sekundær figur i tegneserien «Man-Thing». Han utviklet seg til en mer framstående figur i tegneserien «Giant-Size Man-Thing» hvor han ble konfrontert med bisarre skrekkparodifigurer som Hellcow («Helveteskua») og Man-Frog («Menneskefrosken») før han ble forfremmet til sitt eget tegneseriehefte med Howard the Duck #1 i 1976.
Gerber skrev de 27 første heftene av tegneseriefiguren, hovedsakelig horror- og skrekkparodier, illustrert av en rekke forskjellige tegnere, først av Frank Brunner, og senere ble det Gene Colan som tegnet serien. Etter at Howard stilte opp som presidentkandidat i 1976 for partiet «All-Night-Party» under slagordet «Get Down America – Vote Howard the Duck for President» var det mange som fikk øynene opp for serien. Marvel forsøkte seg også med en avlegger som avisstripe i 1977–1978, men den ble ingen suksess og ble raskt nedlagt.
Gerber oppnådde en viss form for selvstendighet da han ble Howard the Ducks redaktør i tillegg til sin jobb som forfatter, og serien ble i økende grad eksperimentell. Ved et tidspunkt da Gerber ikke greide å holde tidsfristen for sitt eget manus, erstattet han hele nummeret med tekster og artikler sammen med illustrasjoner som drev gjøn med hans egne vanskeligheter som skribent.
I 1978 havnet Gerber og forlaget i full konflikt over den kreative kontrollen, og Gerber ble fjernet helt og holdent fra serien. Dette var den første saken som omhandlet skaper-rettigheter i amerikanske tegneserier; den fikk stor oppmerksomhet i media, og Gerber fikk støtte fra betydelige personligheter i serieindustrien. Mange av disse tegnet og skrev parodier eller hyllester til Gerber som dramatiserte saken. En av disse var Destroyer Duck av Jack Kirby. Samtidig kom det også trusler om søksmål mot Marvel fra Walt Disney Company om at Howard kom i juridisk konflikt med Disneys egen figur Donald Duck. Det førte til at Howard fikk en annen utforming, blant annet bukser slik det kan bli sett i filmen og i senere serier.
Som film
I The Psychotronic Video Guide To Film beskrev bokens redaktør, Michael J. Weldon, filmen som selvmotsigende og «led av lange, kjedelige jaktscener». I ettertid ble det påstått at ledelsen i Universals produksjonsapperat, Frank Price og Sidney Sheinberg, hadde havnet i en slåsskamp over spørsmålet om hvem som hadde sagt ja til å produsere filmen.
Howard the Duck opptrådte også i Marvel Studios-filmene Guardians of the Galaxy (2014) og Guardians of the Galaxy Vol. 2 (2017), samt kan bli sett i en folkemengde i Avengers: Endgame (2019). Stemmen hans var av Seth Green. Howard skulle også ha dukket opp i Avengers: Infinity War (2018), men scenen hans ble kuttet før den ble innspilt. Ken Jeong skulle stå for stemmen.
University of West Alabama
University of West Alabama  er et delstat-eid universitet i Livingston i delstaten Alabama, USA. Det ble opprettet i 1835.
Ved universitetet var det 3 633 studenter og 100 vitenskapelig ansatte I høstsemesteret 2006, og samme år var studiepengene på årsbasis US$ 4 326 for studenter som er folkeregistrert i delstaten. Det gis studier opp til mastergradsnivå.
Gabriella Szűcs (vannpolospiller)
Gabriella Szűcs (født 7. mars 1988) er en ungarsk vannpolospiller. Hun representerte landet sitt under Sommer-OL 2012 i London, der hun endte på fjerdeplass med det ungarske landslaget.
Tsjekkoslovakia under EM i friidrett 1986
Tsjekkoslovakia deltok under EM i friidrett 1986 som ble arrangert 26.–31. august 1986 i Stuttgart. Tsjekkoslovakia tok en medalje under mesterskapet og dessuten sju plasseringer fra femteplass til åttendeplass.
Petey
«Petey» eller «Pete the Pup» var en var en amerikansk pit bull terrier kjent fra den amerikanske tv-serien Rakkerungene (Our Gang). Petey ble til daglig kalt «Pal», men i registreringspapirene hans hos United Kennel Club heter han «Lucenay's Peter». Han var avlet av A. A. Keller og eid og trent av Harry Lucenay.
I tv-serien var Petey kjent for sin karakteristiske sirkel (pigment) rundt det ene øyet. Denne sirkelen var ikke planlagt, men før en innspilling hadde noen moret seg med å tegne en sirkel rundt Peteys ene øye. Denne lot seg ikke fjerne hurtig, så innspillingen måtte skje med sirkelen intakt. Sirkelen gjorde imidlertid sitt til at hunden framsto som original, derfor beholdt de den også i senere innspillinger. Observante seere legger imidlertid raskt merke til at sirkelen kunne opptre på både venstre og høyre øye. Det skyldes at Petey med tiden fikk såkalte stand-ins.
Den opprinnelige Petey ble drept av en fremmed ved forgiftning. Den siste filmen han medvirket i, var «A Tough Winter», som hadde premiere den 21. juni 1930. Den neste Petey var etterkommer av den opprinnelige Petey, men karrieren som Petey sluttet i 1932.
Sundbåten Syver
Sundbåten Syver startet som et barnebokprosjekt i Kristiansund. Handlingen er hentet fra en småby med likhetstrekk til Kristiansund. Hovedpersonen i bøkene er Syver, og han er en sundbåt med menneskelige trekk. Sammen med blant andre vennen Stormvarsel, som er basert på stormvarselet i Kristiansund, løser han problemer i den lille byen.
Bak prosjektet finner vi Elin Kanck Lorentzen og Sidsel Sæterøy i firmaet Undine. Forfatter for bøkene er Kanck Lorentzen. Illustratør til de tre første bøkene var Ingun Mickelson, mens boken Syver og Beatrice er illustrert av Björk Bjarkadóttir.
Teater
Det har blitt laget teaterforestilling med utgangspunkt i boken Sundbåten Syver og leketyvene. Manuset til forestillingen ble skrevet av Stig Nilsson. Foruten Syver, Stormvarsel og tyvene ble vi presentert for mange måser, mye av handlingen foregikk med måsene som hovedpersoner. Temaet i forestillingen er viktigheten av lek, men også vennskap og forelskelse. Dramaet i forestillingen sentreres rundt spørsmålet om hva som skjer dersom onde krefter stjeler alle lekene til barna, slik at de mister evnen til å leke, fantasere og drømme.
Forestillingen har blitt vist under Tahitifestivalen på Innlandet i 2005, 2006 og 2007. Grunnet omfanget og økonomien i prosjektet ble det ikke noen forestilling i 2008 og 2009. I 2009 ble Operaen i Kristiansund involvert. Det ble satt opp nye forestillinger i juni 2010, og nær 3 000 publikumere så de fem forestillingene. I slutten av mai 2011 produserer Operaen i Kristiansund, med Marit Grytnes Dullaert som instruktør, femte teatersesong med Sundbåten Syver og Leketyvene. Etter 2011-sesongen vil mer enn 10 000 barn og voksne ha sett teaterversjonen av Syver.
CD-en Absolute Syver
Det har blitt utgitt en CD som inneholder sanger hentet fra forestillingen Syver og leketyvene. Flere kjente artister har bidratt til platen, og sangen «Det boble som rødbrus i magan» som ble sunget av Frode Alnæs og Tone Søyset Døving fikk topplassering på norsktoppen.
Sporliste
Musikere på platen var:
CD-en ble spilt inn i Frog Studio, mixet i SunKing studios.